kardosdrur/scandi-wiki huggingface dataset:
Minorka

Minorka er en hønserace, der stammer fra Spanien.
Hanen vejer 3 kg og hønen vejer 1,75-2,5 kg. De lægger hvide æg à 60-66 gram. Racen findes også i dværgform.

Farvevariationer 
 Sort
 Hvid
 Blå randtegnet

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Dansk specialklub for Minorka høns
 Dansk racebeskrivelse af racen

Hønseracer
Moderne Engelske Kamphøns

Moderne Engelske Kamphøns er en hønserace, der stammer fra England.
Hanen vejer 2-3 kg og hønen vejer 1,75-2,5 kg. De lægger hvidgullige æg à 50-55 gram. Racen findes også i dværgform.

Farvevariationer 
 Guldhalset
 Sølvhalset

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Galleri med kamphøns
 Dansk racebeskrivelse af racen 

Hønseracer
Jørgen Aabye

Jørgen Emil Aabye født Olsen (9. juni 1868 i Gadstrup, Nørre Aaby – 22. juni 1959 i København) var en dansk kunstmaler.

Aabyes fødenavn var Olsen, men det udskiftede han som 36-årig og tog navn efter sin fødeegn. 

Aabye blev som 24-årig færdiguddannet fra Kunstakademiet i København. Han udstillede på Charlottenborg første gang i 1892 og derefter over et halvhundrede gange. Han efterlod sig en omfattende og meget varieret produktion.

Noter

Ekstern henvisning 
 
 

Malere fra Danmark
Personer i Kraks Blå Bog (afdøde)
Personer fra Nørre Aaby
Burford Brown

Burford Brown er en ny hønserace. De lægger meget brune æg med tykke skaller. De lægger op til 200 æg første år. Racen blev udviklet i 1990 i Cotswold, England. Deres æg er blevet berømte i Storbritannien, og æggene findes på hylderne i mange forskellige butikker i Storbritannien.

Eksterne henvisninger 
 Engelsk beskrivelse af racen inkl. billeder 
 Burford Brown æg i en butik

Hybrid og krydsningshøns
Sun Mu

Sun Mu () er en koreansk maler, der arbejdede som propagandakunstner i Nordkorea før han flygtede til Sydkorea i 1990'erne.

Sun Mu blev født i Nordkorea, og oplært af Koreas Folkehær som propagandakunstner. Han studerede senere kunst på et kollegium. Han flygtede til Sydkorea under en alvorlig hungersnød i 1990'erne, hvor han i dag arbejder som maler. Af hensyn til den familie han efterlod i Nordkorea bruger han pseudonymet "Sun Mu" i stedet for sit rigtige navn og tillader ikke billeder af sit ansigt.

Kunst 
Sun er blevet berømt og berygtet for sine maleriers socialistisk-realistiske stil, som ligner nordkoreansk propagandas billedsprog og er endda blevet fejltaget for en sådan. Én af hans portrætter af tidligere nordkoreanske leder Kim Il-sung blev fjernet fra en biennale i Pusan, fordi arrangørerne ønskede at undgå problemer for at udstille "pro-kommunistisk" kunst.

Sun selv og kunstkritikere har bemærket, at hans billeder er fyldt med politisk satire, der for eksempel skildrer de nordkoreanske ledere i vestligt tøj. Hans signaturarbejde er "Happy Children"-serien af malerier, der viser nordkoreanske børn vise det ensartede tvunget smil, som Sun siger han lærte i skolen i Nordkorea.

Kilder

Eksterne henvisninger 
 Sun Mus blog 

Kunstmalere
Personer fra Korea
Sandvig (Mern Sogn)

Sandvig er en lille havneby ved Bøgestrømmen og ligger syd for Jungshoved Kirke. Havnen har i mange år tjent som hjemhavn for lokale bundgarnsfiskere, men i dag er der kun fritidsfiskere og lystsejlere tilbage. Selve byen Sandvig består af relativt få huse, men der er dog både helårs-og sommerhuse, samt landbrug. Kirke findes ikke i byen. Fra havnen er der mod øst den smukkeste udsigt til bl.a. øen Nyord og Bøgestrømmen. Vejen til havnen fører gennem byen og helt ned til kajkanten. Farvandet omkring havnen er et paradis for rigtig mange arter af svømmefugle.

Sandvig ligger i Mern sogn, indtil Kommunalreformen i 1970 lå det i Bårse Herred (Præstø Amt), efter kommunalreformen i 1970 i Storstrøms Amt.

Sandvig var oprindelig en landsby, i 1682 med 14 gårde, der dyrkede 190,7 tdr land skyldsat til 52,01 tdr hrtk. Driftsformen var trevangsbrug.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983);
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688 (København 1927; reprotryk for Landbohistorisk Selskab, København 1975);

Byer i Vordingborg Kommune
House (flertydig)

House har flere betydninger:
 House – musikgenre
 House of Lords – det engelske overhus
 House M.D. – amerikansk TV-serie
 Houses of Parliament – det engelske parlament
 House Un-American Activities Committee – amerikansk kommite for intern sikkerhed
 House of Pain – amerikansk hip hop gruppe
 House of Prince – danskejet cigaret-producent
 House of Sand and Fog – amerikansk dramafilm fra 2003
 House of the Rising Sun (Lost) – sjette afsnit af Lost
Rauf Denktaş

Rauf Raif Denktaş (26. januar 1924 i Pafos på Cypern – 13. januar 2012) var grundlæggeren af og den første præsident for Nordcypern, en de facto statsdannelse kun anerkendt af Tyrkiet.

Kildehenvisninger 

Politikere fra Cypern
Køkkenhave

En køkkenhave er stedet, hvor havens grøntsager og urter dyrkes. Køkkenhaven kan dyrkes efter flere forskellige metoder, hvoraf den mest brugte i Danmark er rækkemetoden, hvor grønsagerne står på lange rækker. Rækkemetoden giver dog ikke de samme fordele som højbedmetoden, hvor man vil kunne få 4 gange så stort udbytte pr. kvadratmeter i forhold til rækkemetoden.

Fodnoter 

Nyttehaver
Güiro

En güiro er et latinamerikansk percussion-instrument. På grund af dens form bliver den også kaldt "franskbrød".

Güiroen er hul, med en åbning i den ene ende. Overfladen har parallelle riller, som man bevæger en stav henover i forskelligt tempi, hvilket frembringer en skraldelignende lyd. Oprindeligt blev en güiro bygget af træ, men moderne udgaver af instrumentet kan også være af glasfiber (se foto).

Eksterne henvisninger 

 

Musikinstrumenter
Rigkær

Rigkær er en naturtype, der består af moser og enge med vandmættet jordbund med mere eller mindre kalkholdigt grundvand. Hvor engen afgræsses eller slås, er vegetationen åben og lavtvoksende med små stararter og mosser. Hvis der ikke slås eller græsses, bliver det mere højtvoksende og tilgroet, så det efterhånden ændres til krat eller sumpskov.

En sjælden variant er ekstremrigkær, som findes på særligt kalkrig bund. Naturtypen er gået meget tilbage, og er forsvundet mange steder.

Rigkær er betegnelsen for en naturtype i Natura 2000-netværket, med nummeret 7230.

Plantevækst 

Typiske arter i den særlige rigkærsvegetation er f.eks. sort skæne, rustskæne, diverse stararter, bredbladet kæruld, butblomstret siv, kødfarvet gøgeurt, purpurgøgeurt, mygblomst, pukkellæbe, sumphullæbe, vibefedt, melet kodriver, fladtrykt kogleaks, fåblomstret kogleaks, leverurt, kærsvovlrod, hjortetrøst, engrørhvene, tagrør og forskellige mosser.

Geografisk fordeling 

Rigkær er som regel ikke særlig store, og findes spredt over hele landet, dog sjældnere i Vestjylland. Eksempler kan opleves ved Kielstrup Sø, Tved Kær på Djursland, småsøerne ved Bastrup Sø i Nordsjælland, Brobæk Mose ved Gentofte Sø ved København, Vasby Mose nær Roskilde Fjord og Bastemose på Bornholm.

Eksterne henvisninger 

 Rigkær på novana.au.dk
 Danske Naturtyper i det europæiske NATURA 2000 Netværk , udg. af Skov- og Naturstyrelsen i 2000, 

Naturtyper i Danmark
Duedal Bjerg (Silkeborg)

Duedal Bjerg er en 117 m høj bakke, der ligger som det højeste sted i skoven i Thorsø Bakker, ca. 350 m mod syd i Thorsøs østlige ende. I luftlinie er det endvidere ca. 500 m. nordvest for den store landejendom Voldbygård. 

Bakken tager sig trods skovens dække ganske imponerende ud fra Virklund, og er sandsynligvis den stejleste bakkeskrænt over en længere strækning i Danmark, hvis man ser bort fra forskellige kystformationer som f. eks Møns klint. Selve bakken er på toppen at betragte som en stor højslette.

Duedal Bjerg nævnes allerede på de førstkendte kort over Virklund bys jorder fra 1795, der omfatter hele Them Sogn. Endvidere forekommer det på sognekort fra 1872 og er med på de første geodætiske kort fra 1876. I turistmæssig sammenhæng nævnes det første gang af A. Fabricius i "Himmelbjergegnen" fra 1886 og i "Kort og Fører" fra turistforeningen er Duedalsbjerget nævnt i i 1891.

Ud fra samtidige kort ser det ud til, at bakken bliver skovdækket i 1800- tallets sidste halvdel.  Allerede i 1886 nævner Fabricius således, at høje træer skærmer for store dele af den ellers storartede udsigt over Thorsø med Vesterskov bagved. Visse steder har der været muligt af se i nordlig retning til de omkringliggende sogne.

Stednavnet Duedal ses også flere andre steder i landet og refererer formodentlig til, at der i ældre tider har været  en stor forekomst af skovduer.

I 1926 anlagdes en efter danske forhold imponerende kælkebane i Nordskoven ved Dronningestolen. Da moden skiftede til skiløb, anlagdes en skihopbakke på Duedal Bjerg. Ingen steder i det indre Danmark, ikke engang ved Himmelbjerget, finder man over en strækning på 330 m et fald i terrænet på næsten 95 m. I 1941 blev Silkeborg Skiklub stiftet, og i marts 1944 overgav entrepenøren det opbyggede anlæg med  skihopbakke og forskellige huse til klubben. Skihoppet blev opgivet i 1955.

Duedal Bjerg er et af de 15 "bjerge" i  Søhøjlandet, som er omtalt på hjemmesiden bestigbjerge.

Silkeborgs geografi
Bakker i Danmark
Novaja Ladoga

Novaja Ladoga (, ) er en by i Leningrad oblast i Rusland. Den ligger omkring 140 km øst for Sankt Petersborg, der hvor floden Volkhov løber ud i Ladoga. Indbyggertal: 9.920 (folketælling 2002), 11.310 (folketælling 1989).

St. Nikolas-klosteret stod fra 1400-tallet på stedet hvor dagens by ligger, men den nærliggende bosætning (sloboda) blev længe overskygget af den første russiske hovedstad, Staraja Ladoga, som bare lå nogle få kilometer længere opstrøms Volkhov-floden. I 1704 befæstede Peter den Store klosteret og gav ordre om at befolkningen i Staraja Ladoga skulle flyttes til landsbyen ved klosteret. Den nygrundlagte by voksede i betydning i forbindelse med opførelsen af Ladogakanalen og Volga-Østersøkanalen i 1700- og 1800-tallet.

Referencer

Eksterne henvisninger 

 Byens hjemmeside  
 Novaja Lagoda på Leningrad oblasts hjemmeside 
 Billeder fra byen 

Byer i Leningrad oblast
Dødsattest

En Dødsattest er et retslig dokument, der er et bevis på, at en person er død, og er en forudsætning for at liget senere kan begraves. Dødsattesten kan også have betydning i straffesager samt i civile sager i tilknytning til dødsfaldet, eksempelvis efter arve- eller forsikringslovgivningen. Når en person er afgået ved døden, skal liget synes af enten den afdødes egen læge, en hospitalslæge eller ved et retslægeligt ligsyn af en læge fra Styrelsen for Patientsikkerhed. 

Den læge, der har foretaget ligsynet skal udfylde dødsattesten. Ved retslægeligt ligsyn udfyldes attesten både af hospitalslæge og af retslægen, såfremt afdøde er død på et hospital.

Dødsattesten i Danmark

Dødsattestens indhold 
Nu om dage skal dødsattesten som udgangspunkt være elektronisk.

Attestens side et, udleveres til begravelsesmyndigheden, sådan at begravelsen eller bisættelsen derefter kan finde sted. På denne side oplyses den afdødes navn, adresse, dødssted, dato for dødsstedet med videre. Endvidere oplyser lægen om hvilke dødstegn der var tilstede ved ligsynet. Ved et retslægeligt ligsyn skal dødsattesten underskrives af såvel politiet som af lægen.

Attestens side to, bruges til statistiske formål, og oplyser dødsårsagen samt afdødes sygdomme i øvrigt og dødsmåden.

Tavshedspligten 
Sundhedspersonalets tavshedspligt gælder fortsat efter en persons død. En sundhedsperson kan dog som udgangspunkt oplyse den afdødes nærmeste pårørende om afdødes sygdomsforløb, dødsårsag og dødsmåde, såfremt dette ikke kan antages at stride imod afdødes ønsker eller andre private interesser.

Hvis journalen derimod indeholder oplysninger om afdøde eller forholdet mellem afdøde og pårørende, der indikerer at afdøde ikke ville have de pårørende underrettet, kan disse ikke videregives til de nærmeste pårørende.

Referencer 

Attest
Samfund
Identitetsdokumenter
Paula Basaistegui

Paula Basaistegui (født 14. november 1988) er en håndboldspiller fra Uruguay. Hun spiller på Uruguays håndboldlandshold, og deltog under VM 2011 i Brasilien.

Kilder 

Håndboldspillere fra Uruguay
Joaquina Rosillo

Joaquina Rosillo (født 11. august 1993) er en håndboldspiller fra Uruguay. Hun spiller på Uruguays håndboldlandshold, og deltog under VM 2011 i Brasilien.

I 2010, deltog hun i Ungdoms-VM 2011.

Kilder 

Håndboldspillere fra Uruguay
Sofia Cherone

Sofia Cherone (født 21. maj 1988) er en håndboldspiller fra Uruguay. Hun spiller på Uruguays håndboldlandshold, og deltog under VM 2011 i Brasilien.

Kilder 

Håndboldspillere fra Uruguay
Viviana Ferrari

Viviana Ferrari (født 25. marts 1992) er en håndboldspiller fra Uruguay. Hun spiller på Uruguays håndboldlandshold, og deltog under VM 2011 i Brasilien.

I 2010, deltog hun i Ungdoms-VM 2011.

Kilder 

Håndboldspillere fra Uruguay
Kommanditist

En kommanditist er den eller de personer, der hæfter begrænset med deres indskud i et kommanditselskab, modsat den eller de komplementarer, der hæfter ubegrænset og solidarisk. Kommanditister har altså en begrænset hæftelse og derved som regel også en begrænset indflydelse i selskabet, men ikke nødvendigvis, da konstruktionen gør det muligt, at der f.eks. indsættes et anpartsselskab, som ejes af kommanditisterne i fællesskab, og derved kan den bestemmende indflydelse føres tilbage til kommanditisterne gennem anpartsselskabet. 
Kommanditister bliver beskattet direkte i deres personlige indkomst af eventuelle overskud eller underskud, der måtte være i kommanditselskabet.

Referencer 

Virksomhedsformer
Erhverv
Jura
Økonomi
Komplementar

En komplementar er den eller de personer, der hæfter ubegrænset og solidarisk i et kommanditselskab, modsat den eller de kommanditister, der hæfter begrænset med deres indskud. Komplementaren skal ikke nødvendigvis være en fysisk person, men kan også udgøres af en juridisk person. Derved kan der altså indsættes f.eks. et anpartsselskab eller aktieselskab som komplementar i et kommanditselskab.

Referencer 

Virksomhedsledelse
Daniel Goleman

Daniel Jay Goleman (født 7. marts 1946) er en amerikansk forfatter, psykolog og videnskabsjournalist.
Han er blandt andet kendt for teorien om de 6 ledelsesstile og teorien om følelsernes intelligens.

Faglitterære forfattere fra USA
Journalister fra USA
Psykologer fra USA
Amerikanere i 1900-tallet
Amerikanere i 2000-tallet
Ali Ashour

Ali Ihmayda Ashour Shaabans (arabisk  (علي احميدة عاشور شعبان (født 1960, Khoms, Libyen) er en dommer og en libysk politiker. Han blev indsat som justitsminister den 22. november 2011 af Abdurrahim El-Keib fra Det libyske overgangsråd. Før den libyske borgerkrig i 2011, blev Ali Ashour kansler på Misrata Central Court.

Henvisninger 

Politikere fra Libyen
New Hampshire (hønserace)

New Hampshire er en hønserace, der stammer fra USA.
Hanen vejer 3-3,5 kg og hønen vejer 2-2,5 kg. De lægger årligt 250 brune æg à 55-60 gram. Racen findes også i dværgform.

Farvevariationer 
 Hvid(meget sjælden)
 Rødbrun

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Dansk specialklub for New Hampshire
 Galleri med billeder af New Hampshire høns
 Dansk racebeskrivelse af racen 

Hønseracer
Anonyme romantikere

Anonyme romantikere er en belgisk/fransk romantisk komedie fra 2010. Instrueret af Jean-Pierre Améris. Filmens originaltitel er Les Émotifs anonymes som direkte oversat betyder: De anonyme følsomme.

Handling 

Hvad sker der når to mennesker, der har svært ved, at udtrykke deres føleleser, bliver forelsket i hinanden ? Det er spørgsmålet,
som denne film drejer sig om.

Jean-René (Benoît Poelvoorde) er ejeren af en lille chokoladefabrik, der er ved at gå konkurs på grund af manglende produktudvikling, som ansætter Angelique (Isabelle Carré), som sælger.

Angelique er med i en selvhjælpsgruppe for "de anonyme følsomme", hvor hun forsøger, at få bugt med sin manglende selvsikkerhed. Jean-René går til psykolog for at få bugt med sin enorme generthed. Så da Jean-René får gennemført noget så, for ham skræmmende, som en ansigt-til-ansig samtale med en ansøger til jobbet som sælger i sin virksomhed, behøver han kun den ene samtale for at blive overbevist om at Angelique skal det være. Og det er nærmest umuligt for Angelique, at få mod til, at fortælle Jean-René, at hun troede at jobbet som hun blev ansat til var som chokolatier, hvilket er det job hun virkelig brænder for og som kun hendes manglende selvtillid og generthed, har forhindret hende i at excellere i.

At det lykkes de to, at få enderne til at nå sammen, kræver naturligvis også flere forviklinger og megen skubben på og hjælp fra
deres omgivelsers side. Særligt Jean-Renés medarbejdere spiller en afgørende rolle.

Medvirkende 

 Benoît Poelvoorde – Jean-René Van Den Hugde
 Isabelle Carré – Angélique Delange
 Lorella Cravotta – Magda
 Lise Lamétrie – Suzanne
 Swann Arlaud – Antoine
 Pierre Niney – Ludo
 Stéphan Wojtowicz – Psykologen

Optagesteder 
Filmen er blandt andet optaget i:
 Paris
 Galerie Vivienne
 Rue du Faubourg-Montmartre

Priser 
 Isabelle Carré fik den gyldne svane for bedste skuespillerinde på filmfestivalen i Cabourg i 2011.

Økonomi 
I Frankrig har har filmen solgt 1.135.796 billetter.

Eksterne henvisninger

Referencer 

Franske film fra 2010
Film instrueret af Jean-Pierre Améris
Stéphanie Foretz Gacon

Stéphanie Foretz Gacon (født 3. maj 1981 i Issy-les-Moulineaux, Frankrig) er en kvindelig professionel tennisspiller fra Frankrig.

Rangering 
Stéphanie Foretz Gacon højeste rangering på WTA single rangliste var som nummer 62, hvilket hun opnåede 24. februar 2003. I double er den bedste placering nummer 42, hvilket blev opnået 19. maj 2008.

Eksterne henvisninger 
 

Tennisspillere fra Frankrig
Santa Cruz-øerne

Santa Cruz-øerne er en øgruppe i Stillehavet. De er en del af Temotu-provinsen af Salomonøerne.
De ligger omkring 400 km sydøst for kæden af øer i Salomonøerne. Santa Cruz-øerne ligger lige nord for Vanuatu øhavet, og anses for at være en del af økoregionen Vanuatu regnskovene.

Den største ø hedder Nendo, men kendes også som Santa Cruz Island (505,5 km², højeste punkt 549 m.o.h., befolkningtal 5000). Lata, som ligger på Nendo, er den største by og hovedstad i Temotu-provinsen.

Andre øer i Santa Cruz-øgruppen er Vanikoro (173,2 km², befolkningstal 800, som rent faktisk er to øer, Banie og dens lille naboø Teanu) samt Utupua (69,0 km², højeste punkt 380 m.o.h., befolkningstal 848).

Santa Cruz-øerne er mindre end 5 mio. år gamle, og blev presset op da kontinentaldriften pressede den Australske Plade ind under Stillehavspladen. Øerne består fortrinsvis af kalksten og vulkansk aske oven på limsten. Det højeste punkt på Santa Cruz-øerne er Vanikoro, 924 m.o.h.

Begrebet Santa Cruz-øerne bruges nogle gange som samlebetegnelse for alle øerne i provinsen Temotu.

Det indfødtes sprog tilhører den oceaniske undergruppe af de austronesiske sprog.

Den første europæer på øerne var den spanske opdagelsesrejsende Álvaro de Mendaña de Neira på hans anden stillehavsekspedition i 1595. Mendaña døde i 1596 på øen Nendo, som han havde givet navnet Santa Cruz.

Under 2. verdenskrig blev slaget ved Santa Cruz-øerne udkæmpet nord for øgruppen og nogle flyvebåde var stationeret i Graciosabugten, og et af dem skal være sunket der. Kemiske våben, som var oplagret på Vanikoroøen, blev først fuldstændig fjernet i 1990'erne.

Referencer 

 Santa Cruz and the Reef Islands, af W.C. O'Ferrall—1908 beretning med mange billeder taget af missionærer på Santa Cruz fra 1897-1904.
 John Seach: Solomon Islands side 

Salomonøerne
Niederrheiner

Niederrheiner er en hønserace, der stammer fra Tyskland.
Hanen vejer 3-4 kg og hønen vejer 2,5-3 kg. De lægger årligt ca. 200 gule til lysebrune æg à 55-61 gram. Racen findes også i dværgform.

Farvevariationer 
 Sort sølvbrystet
 Blå/grå stribet

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Engelsk racebeskrivelse af racen

Hønseracer
Plymouth Rock

Plymouth Rock er en hønserace, der stammer fra USA.
Hanen vejer 3-3,5 kg og hønen vejer 2,5-3 kg. De lægger lysebrune æg à 55-60 gram. Racen findes også i dværgform.

Farvevariationer 
 Hvid
 Sort
 Gul
 Tværstribet
 Guld sortbåndet
 Sølv sortbåndet

Galleri

Referencer 
 Danmarks Fjerkræavlerforening for Raceavl. Skandinavisk Fjerkræ-Standard, 2004. 
 Galleri med billeder af Plymouth Rock høns
 Dansk racebeskrivelse af racen 

Hønseracer
Thomas Ernst

Thomas Ernst (15. september 1989 i Kolding) er en dansk skuespiller, der er opvokset i Vejen.

Han var elev på Show Academy fra 2001 til 2005, William Esper Studio i New York (2012), Aaron Speiser Acting Studio i Los Angeles (2014), og på The Theater Work Center på Bali i 2016. 

Thomas Ernst deltog i 2003 og 2004 i MGP, inden han i 2005 fik en mindre rolle i filmen Det perfekte kup. I 2009 fik han den mandlige hovedrolle som Jonas i Niels Malmros' spillefilm Kærestesorger, hvor man følger en håndfuld unge igennem deres gymnasietid i starten af 1960'erne. Han var nomineret til flere filmpriser, bl.a. en Robert, for denne rolle. 
Senere har han haft flere store roller i spillefilm, bl.a. Hvidsten Gruppen, Tarok og Sorg og glæde. 

Han har lavet en lang række kortfilm: Marc i "Piano Lessons", Rasmus i "Ud, spring over, ind", Christian i "Tyran" og Mark i "Fri for Flemming". Desuden har han medvirket i flere novellefilm og i reklamefilm. Thomas Ernst har også indspillet sin egen rap-musik bl.a. sammen med produceren Chief 1. I 2017 udgav Thomas Ernst i samarbejde med Asilia Media en podcast ved navn ''En vaskeægte Hollywood historie''.   

Inden han satsede på en karriere inden for skuespil og teater, blev han i 2009 udlært tømrer.

Filmografi

Film

Tv

Eksterne kilder og henvisninger 
 CV på allthatmanagement.dk
 

Skuespillere fra Danmark